
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2414 

24 Δεκεμβρίου 2007 


ΑΠΟΦΑΣΕΙ Σ 

Αριθμ. 3978 

Τροποποίηση Οργανισμού Εσωτερικής Υπηρεσίας Νο¬ 
μαρχιακής Αυτοδιοίκησης Ροδόπης -Έβρου. 

ΤΟ ΣΥΜΒΟΥΛΙΟ ΤΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΡΟΔΟΠΗΣ - ΕΒΡΟΥ 
(ΑΠΟΦΑΣΗ 28/2007) 

Έχοντας υπόψη: 

1. Τις διατάξεις του Κώδικα Νομαρχιακής Αυτοδιοί¬ 
κησης (π.δ. 30/1996 όπως τροποποιήθηκε και συμπλη¬ 
ρώθηκε). 

2. Τις διατάξεις του ν. 3013/2002 (ΦΕΚ 102 Α'/1.5.2002) 
«Αναβάθμιση της πολιτικής προστασίας και λοιπές δι¬ 
ατάξεις». 

3. Τις διατάξεις του ν. 3146/2003 (ΦΕΚ 125 Α'/23.5.2003) 
«Οργάνωση και άσκηση του εκλογικού δικαιώματος των 
ετεροδημοτών και άλλες διατάξεις». 

4. Τις διατάξεις του ν. 3200/2003 (ΦΕΚ 281 Α'/9.12.2003) 
«Τροποποιήσεις του ν. 1383/1983 «Ίδρυση Εθνικού Κέ¬ 
ντρου Δημόσιας Διοίκησης», Ίδρυση Εθνικής Σχολής 
Τοπικής Αυτοδιοίκησης και άλλες διατάξεις». 

5. Τις διατάξεις του ν. 3230/2004 (ΦΕΚ 44 Α711.2.2004) 
«Καθιέρωση Συστήματος διοίκησης με στόχους, μέτρη¬ 
ση της αποδοτικότητας και άλλες διατάξεις». 

6. Τις διατάξεις του ν. 3260/2004 (ΦΕΚ 151 Α76.8.2004) 
«Ρυθμίσεις του συστήματος προσλήψεων και θεμάτων 
δημόσιας διοίκησης». 

7. Τις διατάξεις του ν. 3274/2004 (ΦΕΚ 195 Α719.10.2004) 
«Οργάνωση και λειτουργία των Οργανισμών Τοπικής 
Αυτοδιοίκησης πρώτου και δευτέρου βαθμού». 

8. Διατάξεις Υπαλληλικού Κώδικα (ν. 3528/9.2.2007, 
ΦΕΚ 26 Α'). 

9. Την υπ’ αριθμ. 1307/1995 απόψαση Ψήφισης του 
Οργανισμού Εσωτερικής Υπηρεσίας της Νομαρχιακής 
Αυτοδιοίκησης Ροδόπης -Έβρου (ΦΕΚ 393 Β'/11·5.1995) 
και τις δύο (2) τροποποιήσεις του Οργανισμού αυτού 
(ΦΕΚ 64 Β720.1.2004 και ΦΕΚ 884 Β729.6.2005). 

10. Την υπ’ αριθμ. 2/2004 απόφαση του Συμβουλίου 
της Νομαρχιακής Αυτοδιοίκησης Ροδόπης - Έβρου 
περί μεταβίβασης αρμοδιοτήτων των ΚΕΠ των Νομαρ¬ 
χιακών Αυτοδιοικήσεων Ροδόπης/Εβρου στην Κεντρική 
Υπηρεσία της Νομαρχιακής Αυτοδιοίκησης Ροδόπης 
-Έβρου. 


11. Την υπ’ αριθμ. 14/2007 απόφαση του Συμβουλίου 
Νομαρχιακής Αυτοδιοίκησης Ροδόπης -Έβρου περί προ¬ 
γραμματισμού προσλήψεων έτους 2007. 

12. Την υπ’ αριθμ. 16/2007 απόφαση του Συμβουλίου 
Νομαρχιακής Αυτοδιοίκησης Ροδόπης - Έβρου περί 
έγκρισης εκπόνησης εργασίας - μελέτης τροποποίησης 
του Οργανισμού Εσωτερικής Υπηρεσίας της Νομαρχι¬ 
ακής Αυτοδιοίκησης Ροδόπης -Έβρου. 

13. Την υπ’ αριθμ. 17/2007 απόφαση του Συμβουλίου 
Νομαρχιακής Αυτοδιοίκησης Ροδόπης - Έβρου περί 
σύστασης του Γραφείου Εθελοντισμού και Κοινωνικής 
Αλληλεγγύης στη Νομαρχιακή Αυτοδιοίκηση Ροδόπης 
-Έβρου. 

14. Την από 31.10.2007 εισήγηση - μελέτη του Τμήμα¬ 
τος Προγραμματισμού και Ανάπτυξης της Διεύθυνσης 
Κεντρικής Υπηρεσίας της Νομαρχιακής Αυτοδιοίκησης 
Ροδόπης -Έβρου για την τροποποίηση του Οργανισμού 
Εσωτερικής Υπηρεσίας της Νομαρχιακής Αυτοδιοίκησης 
Ροδόπης - Έβρου / Οργάνωσης των Υπηρεσιών της 
καθώς και την ανάγκη βελτίωσης και αναβάθμισης του 
Οργανογράμματος της Υπηρεσίας, αποφασίζει κατά 
πλειοψηφία: 

Τροποποιεί τον Οργανισμό Εσωτερικής Υπηρεσίας 
της Νομαρχιακής Αυτοδιοίκησης Ροδόπης - Έβρου ως 
ακολούθως: 

ΕΣΩΤΕΡΙΚΟΣ ΟΡΓΑΝΙΣΜΟΣ ΟΡΓΑΝΩΣΗΣ ΚΑΙ 
ΛΕΙΤΟΥΡΓΙΑΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΡΟΔΟΠΗΣ - ΕΒΡΟΥ 

ΜΕΡΟΣ ΠΡΩΤΟ 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΡΟΔΟΠΗΣ - ΕΒΡΟΥ 
ΤΜΗΜΑ Α' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΝΟΜΑΡΧΙΑΚΗΣ 
ΑΥΤΟΔΙΟΙΚΗΣΗΣ ΡΟΔΟΠΗΣ - ΕΒΡΟΥ 

Άρθρο 1 

Διάρθρωση Υπηρεσιών 

Η διάρθρωση των Υπηρεσιών της ενιαίας Νομαρχια¬ 
κής Αυτοδιοίκησης Ροδόπης -Έβρου συνίσταται σε μία 
Γενική Διεύθυνση (Κεντρική Υπηρεσία) με έδρα στην 
Κομοτηνή στην οποία ανήκουν οι παρακάτω τέσσερις 
(4) Διευθύνσεις: 

1. Διεύθυνση Διοικητικών Υπηρεσιών (με έδρα στην 
Κομοτηνή). 

2. Διεύθυνση Προγραμματισμού και Ανάπτυξης (με 
έδρα στην Κομοτηνή). 

3. Διεύθυνση Κέντρου Εξυπηρέτησης Πολιτών (ΚΕΠ) 
Ροδόπης (με έδρα στην Κομοτηνή). 

4. Διεύθυνση Κέντρου Εξυπηρέτησης Πολιτών (ΚΕΠ) 
Έβρου (με έδρα στην Αλεξανδρούπολη). 

Επιπλέον λειτουργούν: 

- Γραφείο Γραμματειακής Υποστήριξης στο Νομαρχι¬ 
ακό Διαμέρισμα Έβρου (Αλεξανδρούπολη). 

- Γραφείο Ειδικών Συμβούλων και Επιστημονικών 
Συνεργατών που ανήκει απευθείας στον Πρόεδρο της 
Νομαρχιακής Αυτοδιοίκησης Ροδόπης - Έβρου. 

- Αυτοτελές Γ ραφείο Πολιτικής Προστασίας που ανή¬ 
κει απευθείας στον Πρόεδρο της Νομαρχιακής Αυτοδι¬ 
οίκησης Ροδόπης -Έβρου. 

Αναλυτικότερα σε κάθε μία από τις τέσσερις (4) Διευ¬ 
θύνσεις ανήκουν οι κάτωθι οργανικές μονάδες: 

1. Διεύθυνση Διοικητικών Υπηρεσιών. Στη Διεύθυνση 
αυτή ανήκουν δύο Τμήματα: 

1.1. Το Τμήμα Διοικητικού (με έδρα στην Κομοτηνή) στο 
οποίο ανήκουν το Γ ραφείο Υποστήριξης Νομαρχιακών 
Οργάνων και το Γ ραφείο Δημοσιότητας και Ενημέρωσης 
(με έδρα στην Κομοτηνή). 

1.2. Το Τμήμα Οικονομικού (με έδρα στην Κομοτηνή). 

2. Διεύθυνση Προγραμματισμού και Ανάπτυξης. Στη 
Διεύθυνση αυτή ανήκουν δύο Τ μήματα: 

2.1. Το Τμήμα Αναπτυξιακών Έργων και Ευρωπαϊκών 
Προγραμμάτων (με έδρα στην Κομοτηνή) στο οποίο 
ανήκουν το Γ ραφείο Διευκόλυνσης Προσβασιμότητας 
ΑΜΕΑ και το Γ ραφείο Επιχειρηματικής Ανάπτυξης (με 
έδρα στην Κομοτηνή). 

2.2. Το Τμήμα Ποιότητας, Μελετών και Κοινωνικής 
Ανάπτυξης (με έδρα στην Αλεξανδρούπολη) στο οποίο 
ανήκει το Γ ραφείο Εθελοντισμού, Κοινωνικής Αλληλεγ¬ 
γύης και Διοικητικής Μέριμνας (με έδρα στην Αλεξαν¬ 
δρούπολη). 

3. Διεύθυνση Κέντρου Εξυπηρέτησης Πολιτών (ΚΕΠ) 
Ροδόπης. Στη Διεύθυνση αυτή ανήκουν δύο Τμήματα 
(με έδρα στην Κομοτηνή): 

3.1. Τμήμα Εσωτερικής Ανταπόκρισης. 

3.2. Τμήμα Εξυπηρέτησης Πολιτών. 

4. Διεύθυνση Κέντρου Εξυπηρέτησης Πολιτών (ΚΕΠ) 
Έβρου. Στη Διεύθυνση αυτή ανήκουν δύο Τμήματα (με 
έδρα στην Αλεξανδρούπολη): 

4.1. Τμήμα Εσωτερικής Ανταπόκρισης. 

4.2. Τμήμα Εξυπηρέτησης Πολιτών. 

Αρθρο 2 

Αρμοδιότητες Νομαρχιακής Αυτοδιοίκησης 
Ροδόπης -Έβρου 

ΓΕΝΙΚΗ ΔΙΕΥΘΥΝΣΗ ΝΟΜΑΡΧΙΑΚΗΣ ΑΥΤΟΔΙΟΙΚΗ¬ 
ΣΗΣ ΡΟΔΟΠΗΣ - ΕΒΡΟΥ: Έχει την ευθύνη επίβλεψης 
και συντονισμού της λειτουργίας των τεσσάρων (4) Δι¬ 
ευθύνσεων της Νομαρχιακής Αυτοδιοίκησης Ροδόπης 
-Έβρου. 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ:Έχει την ευ¬ 
θύνη επίβλεψης και συντονισμού της λειτουργίας των 
Τμημάτων και Γραφείων που υπάγονται σ’ αυτήν, και 
των οποίων οι αρμοδιότητες έχουν ως εξής: 

1.1. Τμήμα Διοικητικού: Οι αρμοδιότητες του Τμήματος 
αυτού έχουν ως εξής: 

- Οργάνωση και λειτουργία του πρωτοκόλλου της 
Υπηρεσίας, δακτυλογράφηση και διεκπεραίωση εγγρά¬ 


φων καθώς και οργάνωση και ταξινόμηση των αρχείων 
της. 

- Θέματα προσωπικού όπως φάκελοι, μητρώα, υπη¬ 
ρεσιακές εξελίξεις και μεταβολές, άδειες, προαγωγές, 
συνταξιοδοτήσεις κ.ά. 

- Μέριμνα για την απογραφή, αξιοποίηση, καλή λει¬ 
τουργία και συντήρηση όλου του εξοπλισμού της Υπη¬ 
ρεσίας. Εξυπηρέτηση όλης της Υπηρεσίας σε μηχανο¬ 
γραφικές εφαρμογές και λειτουργίες, συντήρηση του 
εξοπλισμού ηλεκτρονικής επεξεργασίας στοιχείων και 
λοιπών μηχανών, η ασφάλεια του εξοπλισμού αυτού, 
καταγραφή παγίων - εξοπλισμού της Υπηρεσίας και 
έλεγχος της κατάστασής τους. 

- Φροντίδα για τη στέγαση των Υπηρεσιών της Νο¬ 
μαρχιακής Αυτοδιοίκησης Ροδόπης - Έβρου, τηλεπι¬ 
κοινωνιακή εξυπηρέτηση, καθαριότητα των γραφείων 
καθώς και η ασφάλειά τους. 

- Διεκπεραίωση της εισερχόμενης - εξερχόμενης αλ¬ 
ληλογραφίας της Υπηρεσίας καθώς και μεταφράσεις 
ξενόγλωσσων εγγράφων 

- Οργάνωση συνεδρίων, σεμιναρίων, ημερίδων και άλ¬ 
λων συναφών εκδηλώσεων για θέματα που ενδιαφέρουν 
την περιοχή Ροδόπης - Έβρου. 

Γραφείο Υποστήριξης Νομαρχιακών Οργάνων: Έχει 
τις ακόλουθες αρμοδιότητες: 

- Υποστήριξη λειτουργίας του Συμβουλίου της Νομαρ¬ 
χιακής Αυτοδιοίκησης Ροδόπης -Έβρου και των Νομαρ¬ 
χιακών Επιτροπών αυτής, σε ό,τι αφορά τη συγκέντρωση 
των απαραίτητων στοιχείων για τις συνεδριάσεις τους, 
την αποστολή των σχετικών προσκλήσεων, την τήρηση 
των πρακτικών, τη δημοσιοποίηση και κοινοποίηση των 
σχετικών αποφάσεων. 

- Γραμματειακή υποστήριξη του Προέδρου και των 
άλλων μελών της Νομαρχιακής Αυτοδιοίκησης Ροδόπης 
-Έβρου. 

- Φροντίδα για τη συγκρότηση και λειτουργία υπηρε¬ 
σιακού συμβουλίου. 

- Οργάνωση συνεδρίων, σεμιναρίων, ημερίδων και άλ¬ 
λων συναφών εκδηλώσεων για θέματα που ενδιαφέρουν 
την περιοχή Ροδόπης -Έβρου. 

Γ ραφείο Δημοσιότητας και ΕνημέρωσηςύΕχει τις ακό¬ 
λουθες αρμοδιότητες: 

- Έκδοση δελτίων τύπου σχετικά με τις ενέργειες, 
δραστηριότητες και λειτουργίες της Υπηρεσίας που 
έχουν ενδιαφέρον για τους φορείς και το κοινό. 

- Ανάγνωση του εθνικού και περιφερειακού τύπου, 
εντοπίζοντας αναφορές και άρθρα που αναφέρονται 
στη Νομαρχιακή Αυτοδιοίκηση. 

- Καταγραφή των απόψεων της κοινής γνώμης σχετικά 
με τα προβλήματα ανάπτυξης της περιοχής και τους 
χειρισμούς που κάνει η Νομαρχιακή Αυτοδιοίκηση για 
την επίλυσή τους. 

- Οργάνωση συνεντεύξεων ενημέρωσης των δημο¬ 
σιογράφων. 

- Χρησιμοποίηση της επικοινωνίας για θετικό επηρε- 
ασμό της κοινής γνώμης για ενέργειες που στοχεύουν 
στο γενικότερο και όχι σε συντεχνιακά συμφέροντα. 

- Εθιμοτυπία, προετοιμασία συμμετοχών σε δημόσιες 
εορτές και επίσημες τελετές, διοργάνωση συναντήσεων 
και λοιπών συναφών εκδηλώσεων. 

- Θέματα σχέσεων με διεθνείς φορείς και ομόλογες 
περιφερειακές αρχές. 

1.2. Τμήμα Οικονομικού: Έχει τις ακόλουθες αρμοδι¬ 
ότητες: 

- Μισθοδοσία των υπαλλήλων της Υπηρεσίας και των 
συμβούλων και συνεργατών, εκκαθάριση των αποζημιώ¬ 
σεων, των εξόδων παράστασης και κίνησης του Προέ¬ 
δρου και των άλλων αιρετών οργάνων της Νομαρχιακής 
Αυτοδιοίκησης Ροδόπης - Έβρου καθώς και των απο¬ 
ζημιώσεων των εκτός έδρας κινήσεων των υπαλλήλων 
της Υπηρεσίας. 

-Έλεγχος των κινήσεων των αυτοκινήτων της Υπη¬ 
ρεσίας και του προσωπικού της. 

- Διεκπεραίωση των διαδικασιών εκκαθάρισης όλων 
των δαπανών της Υπηρεσίας, συμπεριλαμβανομένων 
όλων των προγραμμάτων που υλοποιούνται στο πλαίσιο 
Κοινοτικών Πλαισίων Στήριξης, Κοινοτικών Πρωτοβου¬ 
λιών ή άλλων ευρωπαϊκών προγραμμάτων και γενικά η 
οικονομική διαχείριση της Υπηρεσίας. 

- Θέματα εκτέλεσης προϋπολογισμού της Υπηρεσίας, 
τροποποιήσεων προϋπολογισμού, κατανομής πιστώ¬ 
σεων, απολογισμού και γενικά κάθε θέμα οικονομικής 
φύσης. 

- Η οικονομική διοίκηση και το λογιστικό της Υπη¬ 
ρεσίας. 

- Θέματα σύναψης, παρακολούθησης και ελέγχου συμ¬ 
βάσεων έργων, εργασιών ή προμηθειών. 

- Η υποβολή στοιχείων στο Υπουργείο Εσωτερικών, 
Δημόσιας Διοίκησης και Αποκέντρωσης για το προ¬ 
σωπικό της Υπηρεσίας, την οικονομική κατάσταση και 
διαχείριση. Τα στοιχεία αυτά υποβάλλονται και για 
τα νομικά πρόσωπα δημοσίου δικαίου και τις πόσης 
φύσεως επιχειρήσεις της Νομαρχιακής Αυτοδιοίκησης 
Ροδόπης -Έβρου. 

2. ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ: 
Έχει την ευθύνη επίβλεψης και συντονισμού της λειτουρ¬ 
γίας των Τμημάτων και Γραφείων που υπάγονται σ’ αυ¬ 
τήν, και των οποίων οι αρμοδιότητες έχουν ως εξής: 

2.1. Τμήμα ΑναπτυξιακώνΈργων και Ευρωπαϊκών Προ¬ 
γραμμάτων. 

Οι αρμοδιότητες του Τμήματος αυτού έχουν ως 

εξής: 

- Αξιοποίηση εθνικών, κοινοτικών και άλλων διεθνών 
προγραμμάτων και πρωτοβουλιών με σκοπό την υπο¬ 
βοήθηση της ανάπτυξης (σχεδιασμός, υποβολή προτά¬ 
σεων, υλοποίηση έργων - προγραμμάτων). 

- Προγραμματισμός και παρακολούθηση προγραμμά¬ 
των - έργων και μέτρων για την κοινωνική, πολιτιστική 
και περιβαλλοντική ανάπτυξη και βελτίωση της ποιότη¬ 
τας ζωής των κατοίκων της περιοχής Ροδόπης -Έβρου. 
Επίσης διατύπωση προτάσεων για θέματα χωροταξικά, 
τουριστικά, χρήσεων γης και χωροθέτησης δραστηριο¬ 
τήτων. Επίσης σύνταξη ειδικών αναπτυξιακών προγραμ¬ 
μάτων με έργα και μέτρα πολιτικής για περιοχές με 
πολλές ιδιαιτερότητες και εξωτερικές αντιοικονομίες 
όπως ορεινές, μειονεκτικές κ.λπ. 

- Παρακολούθηση τοπικών υποθέσεων διανομαρχια- 
κού επιπέδου. 

- Συνεργασία με τα δύο Νομαρχιακά Διαμερίσματα 
Ροδόπης καΓΕβρου στο σχεδίασμά, την εφαρμογή και 
την παρακολούθηση των εθνικών αναπτυξιακών προ¬ 
γραμμάτων που αφορούν τα δύο Διαμερίσματα καθώς 
και διατύπωση ολοκληρωμένων προτάσεων προς διά¬ 
φορους φορείς, (κρατικούς, περιφερειακούς), για την 
εξασφάλιση της συνοχής μεταξύ τους και με το περι¬ 


φερειακό, τα νομαρχιακά και τα τοπικά αναπτυξιακά 
προγράμματα. Επίσης παρακολούθηση της αποτελε¬ 
σματικής εφαρμογής τους και μείωση των όποιων αρ¬ 
νητικών επιπτώσεων. 

- Συνεργασία με τα δύο Νομαρχιακά Διαμερίσματα Ρο¬ 
δόπης καΓΕβρου στη σύνταξη και σύνθεση προτάσεων 
αυτών για το Περιφερειακό Αναπτυξιακό Πρόγραμμα και 
την υποβολή τους στο Περιφερειακό Συμβούλιο Ανα¬ 
τολικής Μακεδονίας - Θράκης καθώς και στην σύντα¬ 
ξη και σύνθεση των μεσομακροχρόνιων νομαρχιακών 
αναπτυξιακών προγραμμάτων των δύο Νομαρχιακών 
Διαμερισμάτων και στη συνυποβολή τους στο Περιφε¬ 
ρειακό Συμβούλιο για την έγκρισή τους. 

- Ορθολογική και με βάση αντικειμενικά κριτήρια κα¬ 
τανομή των συνολικών πιστώσεων της ενιαίας Νομαρ¬ 
χιακής Αυτοδιοίκησης στα δύο Νομαρχιακά Διαμερί¬ 
σματα Ροδόπης καΓΕβρου που τη συγκροτούν. Επίσης 
κατάρτιση προγραμμάτων και κατανομή των αναγκαίων 
πιστώσεων για τη χρηματοδότηση έργων και ενεργειών 
που προβλέπονται από τα προγράμματα που αφορούν 
την ενιαία Νομαρχιακή Αυτοδιοίκηση. Οι πιστώσεις 
αυτές αποτελούν μέρος των ολικών πιστώσεων που 
προορίζονται για την ενιαία Νομαρχιακή Αυτοδιοίκηση 
Ροδόπης -Έβρου. 

- Υποβολή προτάσεων και έλεγχος - παρακολούθηση 
των Προγραμματικών Συμβάσεων που συνάπτει η Νο¬ 
μαρχιακή Αυτοδιοίκηση Ροδόπης - Έβρου με άλλους 
φορείς καθώς και της συμμετοχής αυτής σε άλλους 
φορείς, εταιρείες, οργανισμούς. 

Γ ραφείο Διευκόλυνσης Προσβασιμότητας ΑΜΕΑΓΕχει 
τις ακόλουθες αρμοδιότητες: 

- Προώθηση και παρακολούθηση των πάσης φύσεως 
ενεργειών λήψης όλων των αναγκαίων μέτρων για την 
εξασφάλιση της προσβασιμότητας και των λοιπών δι¬ 
ευκολύνσεων για τα άτομα με αναπηρίες στους χώρους 
λειτουργίας της Υπηρεσίας. 

- Εφαρμογή της διαδικασίας μέτρησης της αποδοτι- 
κότητας και της αποτελεσματικότητας της Υπηρεσίας 
μέσω δεικτών μέτρησης. 

Γ ραφείο Επιχειρηματικής ΑνάπτυξηςΓΕχει τις ακόλου¬ 
θες αρμοδιότητες: 

- Ενημέρωση - πληροφόρηση των επιχειρήσεων της 
περιοχής Ροδόπης - Έβρου σε θέματα χρηματοδοτή¬ 
σεων, προγραμμάτων, Ευρωπαϊκής Ένωσης, ποιότητας, 
διασυνοριακών - διακρατικών συνεργασιών κ.ά. 

- Υποστήριξη των επιχειρήσεων της περιοχής Ροδό¬ 
πης -Έβρου για την ενίσχυση της ανταγωνιστικότητάς 
τους. 

- Διοργάνωση εκδηλώσεων, εκτύπωση, αναπαραγωγή, 
διανομή έντυπου υλικού ενημέρωσης των επιχειρήσεων 
της περιοχής Ροδόπης - Έβρου για θέματα που τους 
αφορούν. 

2.2. Τμήμα Ποιότητας, Μελετών και Κοινωνικής Ανά¬ 
πτυξης. 

Οι αρμοδιότητες του Τμήματος αυτού έχουν ως 
εξής: 

- Συνεργασία με το Τμήμα Αναπτυξιακών Έργων και 
Προγραμμάτων στον σχεδίασμά, την υποβολή προτά¬ 
σεων και την υλοποίηση εθνικών, κοινοτικών ή άλλων 
διεθνών προγραμμάτων και πρωτοβουλιών με σκοπό την 
υποβοήθηση της ανάπτυξης, για το μέρος αυτών που 
αφορούν το Νομαρχιακό Διαμέρισμα Έβρου. 

- Εκπόνηση εξειδικευμένων τομεακών και κλαδικών με¬ 
λετών και γενικότερα εκπόνηση επιστημονικών μελετών 
και εργασιών, δημοσιοποίησή τους (μέσω εκδηλώσεων, 
εγγράφων, εκθέσεων κ.ά.) και υποβολή προτάσεων, με 
σκοπό την υποστήριξη της ανάπτυξης της περιοχής 
Ροδόπης - Έβρου και την υποβοήθηση διαρθρωτικών 
μεταβολών στην παραγωγή, την παραγωγικότητα, την 
απασχόληση, τις επενδύσεις, το περιβάλλον κ.ά. 

- Συγκέντρωση, επεξεργασία και τεκμηρίωση γεω¬ 
γραφικών, δημογραφικών, οικονομικών, κοινωνικών και 
άλλων στοιχείων που αφορούν τα δύο Νομαρχιακά Δι¬ 
αμερίσματα Ροδόπης και Έβρου, υποβολή προτάσεων 
και δημοσιοποίησή τους (μέσω εκδηλώσεων, εγγράφων, 
εκθέσεων κ.ά.). 

- Μελέτη - ανάλυση - παρακολούθηση της Ποιότητας 
των έργων και δραστηριοτήτων αλλά και της λειτουρ¬ 
γίας των Υπηρεσιών της Νομαρχιακής Αυτοδιοίκησης 
Ροδόπης - Έβρου. Ενασχόληση γενικότερα με θέματα 
ποιότητας- διασφάλισης ποιότητας - διοίκησης ολικής 
ποιότητας, ενημέρωση - πληροφόρηση ενδιαφερομέ¬ 
νων. Σχεδιασμός, μελέτη, επεξεργασία, υποβολή προ¬ 
τάσεων και δημοσιοποίηση θεμάτων σχετικών με την 
Ποιότητα. 

Οι αρμοδιότητες θεμάτων κοινωνικής ανάπτυξης του 
Τμήματος Ποιότητας, Μελετών και Κοινωνικής Ανάπτυ¬ 
ξης ασκούνται κύρια από το Γραφείο Εθελοντισμού, 
Κοινωνικής Αλληλεγγύης και Διοικητικής Μέριμνας το 
οποίο έχει τις ακόλουθες αρμοδιότητες: 

- Ενημέρωση - πληροφόρηση - ευαισθητοποίηση 
σε θέματα εθελοντισμού και κοινωνικής αλληλεγγύης 
(μέσω διοργάνωσης εκδηλώσεων, ημερίδων, συνεδρί¬ 
ων, λειτουργίας ιστοσελίδας, επιστολών και συναφών 
δράσεων). 

- Δημιουργία και λειτουργία ολοκληρωμένης και πολυ- 
φωνικής Τράπεζας Πληροφοριών στην οποία θα κατατί¬ 
θενται συνεχώς πληροφορίες - προτάσεις - προβλήματα 
από όλη την τοπική κοινωνία τουΈβρου και της Ροδόπης, 
σε όλες της τις εκφράσεις (ατομικές και συλλογικές, 
ιδιωτικού και δημόσιου τομέα, αυτοδιοικητικές, μέσα στα 
πλαίσια μίας ισότιμης σχέσης). Παράλληλα θα εμπλου¬ 
τίζεται με πληροφορίες - τεχνογνωσία - εμπειρίες από 
άλλους Νομούς, από το κεντρικό κράτος, τα γειτονικά 
κράτη και τα κράτη της Ευρωπαϊκής Ένωσης. 

- Τήρηση μητρώου εθελοντών (ομάδες εργασίας από 
εθελοντές πολίτες οι οποίες θα λειτουργούν ως πυρή¬ 
νας στήριξης του Γραφείου). 

- Υποστήριξη των εθελοντικών οργανώσεων (συνδι- 
οργάνωση δράσεων, εκδηλώσεων κ.ά.). 

- Κατάρτιση και υλοποίηση ετήσιου σχεδίου δράσης 
του Γραφείου Εθελοντισμού και Κοινωνικής Αλληλεγ¬ 
γύης. 

- Συνεργασία της Νομαρχιακής Αυτοδιοίκησης Ρο¬ 
δόπης -Έβρου με Νομούς και Περιφέρειες της χώρας 
και της ΕυρωπαϊκήςΈνωσης σε θέματα κοινωνικής αλ¬ 
ληλεγγύης και εθελοντισμού (ανταλλαγή τεχνογνωσί¬ 
ας, πληροφόρησης και εμπειριών) με τελικό στόχο την 
ολοκλήρωση ενός τοπικού δικτύου αλληλεγγύης στο 
οποίο θα συμμετέχουν ως ισότιμοι εταίροι οι συλλογικές 
εκφράσεις της κοινωνίας, αλλά και φυσικά πρόσωπα. 
Μέσω του δικτύου αυτού θα διευρυνθούν οι ορίζοντες 
παρέμβασης του Γ ραφείου (προς όφελος της τοπικής 
κοινωνίας) σε πανελλήνιο, βαλκανικό και ευρωπαϊκό 
επίπεδο. 


3. ΔΙΕΥΘΥΝΣΕΙΣ ΚΕΠ ΡΟΔΟΠΗΣ ΚΑΙ ΕΒΡΟΥ 

Αποστολή των Διευθύνσεων αυτών είναι η παροχή 

διοικητικών πληροφοριών και η διεκπεραίωση των υπο¬ 
θέσεων των πολιτών από την υποβολή της αίτησης 
μέχρι την έκδοση της τελικής πράξης, σε συνεργασία 
με τις καθ’ ύλην αρμόδιες υπηρεσίες. 

Ειδικότερα: 

3.1. Τα δύο Τμήματα Εσωτερικής Ανταπόκρισης των 
δύο Διευθύνσεων σε Ροδόπη (Κομοτηνή) καΓΕβρο (Αλε¬ 
ξανδρούπολη) αντίστοιχα έχουν τις παρακάτω αρμο¬ 
διότητες: Στα Τμήματα αυτά αποστέλλονται από τα 
ΚΕΠ αιτήσεις πολιτών, η διεκπεραίωση των οποίων 
εμπίπτει στις αρμοδιότητες του οικείου ΟΤΑ α' ή β' 
βαθμού. Τα Τμήματα προωθούν τα αιτήματα στις αρ¬ 
μόδιες για τη διεκπεραίωσή τους υπηρεσίες, παρακο¬ 
λουθούν τη διαδικασία διεκπεραίωσης και την τήρηση 
των νόμιμων χρονικών προθεσμιών, παραλαμβάνουν 
το σχετικό έγγραφο και το αποστέλλουν στο ΚΕΠ της 
αρχικής υποβολής της αίτησης. Επίσης τα Τμήματα 
αυτά τηρούν τα σχετικά με τη διακίνηση των ανωτέρω 
αναφερόμενων αιτήσεων πολιτών στατιστικά στοιχεία, 
υποδέχονται και διαχειρίζονται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

3.2. Τα δύο Τμήματα Εξυπηρέτησης Πολιτών των δύο 
Διευθύνσεων σε Ροδόπη (Κομοτηνή) καΓΕβρο (Αλεξαν¬ 
δρούπολη) αντίστοιχα έχουν τις παρακάτω αρμοδιότη¬ 
τες: Ενημερώνουν και πληροφορούν τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων. Παραλαμβάνουν αιτήσεις πολιτών, για 
τη διεκπεραίωση υποθέσεών τους από τις υπηρεσίες 
του Δημοσίου, τα στοιχεία των οποίων καταχωρούν σε 
ειδικό πρωτόκολλο. Διαθέτουν για διευκόλυνσή τους 
έντυπα αιτήσεων κατά το άρθρο 3 παράγραφος 3 του 
Κώδικα Διοικητικής Διαδικασίας (ν. 2690/1999). Ελέγ¬ 
χουν την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, τα αναζητούν και τα παραλαμβάνουν με 
οποιονδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 
Διαβιβάζουν πλήρεις τους φακέλους των υποθέσεων 
των πολιτών στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το ΚΕΠ στη διεύθυνση που έχει δηλωθεί με συστη¬ 
μένη επιστολή και με αντικαταβολή. Επιπλέον τα ΚΕΠ 
παρέχουν τις εξής υπηρεσίες: Επικύρωση διοικητικών 
εγγράφων, θεώρηση γνησίου υπογραφής. Χορήγηση 
παραβολών, κινητών επισήμων υπεύθυνων δηλώσεων. 
Χορήγηση του αποδεικτικού φορολογικής ενημερότη¬ 
τας μέσω ηλεκτρονικής διασύνδεσης με το σύστημα 
ΤΑΧΙδ. 

4. ΓΡΑΦΕΙΟ ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ ΣΤΟ ΝΟ¬ 
ΜΑΡΧΙΑΚΟ ΔΙΑΜΕΡΙΣΜΑ ΕΒΡΟΥ. Αποτελεί το συνδετικό 
κρίκο μεταξύ των υπηρεσιών της Νομαρχιακής Αυτοδι¬ 
οίκησης Ροδόπης -Έβρου και αυτών του Νομαρχιακού 
ΔιαμερίσματοςΈβρου, προσφέροντας κάθε είδους υπο¬ 
στήριξη για την εύρυθμη λειτουργία και το συντονισμό 
δράσεων και ενεργειών. 

5. ΓΡΑΦΕΙΟ ΕΙΔΙΚΩΝ ΣΥΜΒΟΥΛΩΝ ΚΑΙ ΕΠΙΣΤΗΜΟΝΙ¬ 
ΚΩΝ ΣΥΝΕΡΓΑΤΩΝ. Στο Γραφείο αυτό ανήκουν οι πα¬ 
ρακάτω αρμοδιότητες: 

- Η επιστημονική υποστήριξη των οργάνων της Νο¬ 
μαρχιακής Αυτοδιοίκησης Ροδόπης - Έβρου και του 
Προέδρου αυτής για τη σύνταξη κατά το δυνατόν ολο¬ 
κληρωμένων γενικών και ειδικών προγραμμάτων και 
προτάσεων. 

6. ΑΥΤΟΤΕΛΕΣ ΓΡΑΦΕΙΟ ΠΟΛΙΤΙΚΗΣ ΠΡΟΣΤΑΣΙΑΣ. Στο 
Γραφείο αυτό ανήκουν οι παρακάτω αρμοδιότητες: 

- Είναι αρμόδιο για το σχεδίασμά και την οργάνωση 
σε θέματα πρόληψης, ενημέρωσης και αντιμετώπισης 
των καταστροφών ή καταστάσεων έκτακτης ανάγκης 
και για το συντονισμό όλων των υπηρεσιών της Νο¬ 
μαρχιακής Αυτοδιοίκησης Ροδόπης - Έβρου και των 
Νομαρχιακών Διαμερισμάτων Ροδόπης καΓΕβρου, καθώς 
και του δημοσίου, ιδιωτικού δυναμικού και μέσων, για 
την εξασφάλιση της ετοιμότητας, την αντιμετώπιση των 
καταστροφών και την αποκατάσταση των ζημιών. 

ΤΜΗΜΑ Β' 

ΠΡΟΣΩΠΙΚΟ 

Αρθρο 3 

Διάκριση θέσεων κατά κατηγορίες 
Οι θέσεις των υπαλλήλων της Νομαρχιακής Αυτοδι¬ 
οίκησης Ροδόπης - Έβρου διακρίνονται στις εξής κα¬ 
τηγορίες: 

α. Πανεπιστημιακής Εκπαίδευσης (ΠΕ). 
β. Τεχνολογικής Εκπαίδευσης (ΠΕ). 
γ. Δευτεροβάθμιας Εκπαίδευσης (ΔΕ), 
δ. Υποχρεωτικής Εκπαίδευσης (ΥΕ). 
ε. θέσεις Πανεπιστημιακής, Τεχνολογικής και Δευτε¬ 
ροβάθμιας Εκπαίδευσης με σχέση εργασίας ιδιωτικού 
δικαίου αορίστου χρόνου. 

Αρθρο 4 

Διάκριση κλάδων κατά κατηγορίες 

1. Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι: 

α. ΠΕ ΑΡΧΙΤΕΚΤΟΝΩΝ ΜΗΧΑΝΙΚΩΝ 

β. ΠΕ ΜΗΧΑΝΟΛΟΓΩΝ - ΗΛΕΚΤΡΟΛΟΓΩΝ ΜΗΧΑΝΙΚΩΝ 

γ. ΠΕ ΜΗΧΑΝΙΚΩΝ 

δ. ΠΕ ΧΗΜΙΚΩΝ ΜΗΧΑΝΙΚΩΝ 

ε. ΠΕ ΓΕΩΠΟΝΩΝ 

στ. ΠΕ ΕΠΙΣΤΗΜΗΣ ΠΛΗΡΟΦΟΡΙΚΗΣ 
ζ. ΠΕ ΝΟΜΙΚΩΝ ΕΠΙΣΤΗΜΩΝ 
η. ΠΕ ΔΙΕΡΜΗΝΕΙΑΣ - ΜΕΤΑΦΡΑΣΕΩΝ 
θ. ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ι. ΠΕ ΠΕΡΙΦΕΡΕΙΟΛΟΓΩΝ - ΠΕΡΙΦΕΡΕΙΑΚΗΣ ΑΝΑΠΤΥ¬ 
ΞΗΣ 

κ. ΠΕ ΚΟΙΝΩΝΙΚΩΝ ΑΝΘΡΩΠΙΣΤΙΚΩΝ ΣΠΟΥΔΩΝ 
λ. ΠΕ ΠΟΛΙΤΙΚΩΝ ΜΗΧΑΝΙΚΩΝ 
μ. ΠΕ ΔΙΟΙΚΗΤΙΚΟΥ 
ν. ΠΕ ΟΙΚΟΝΟΜΙΚΟΥ 

ξ. ΠΕ ΔΗΜΟΣΙΟΓΡΑΦΙΑΣ Ή ΔΗΜΟΣΙΩΝ ΣΧΕΣΕΩΝ 
ο. ΠΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ 
π. ΠΕ ΓΕΩΛΟΓΩΝ 
ρ. ΠΕ ΔΑΣΟΛΟΓΩΝ 

σ. ΠΕ ΜΗΧΑΝΙΚΩΝ (ΤΟΠΟΓΡΑΦΩΝ, ΧΗΜΙΚΩΝ, ΠΟΛΙ¬ 
ΤΙΚΩΝ). 

2. Στην κατηγορία Τεχνολογικής Εκπαίδευσης (ΤΕ) 
υπάγονται οι εξής κλάδοι: 

α. ΤΕ ΕΠΙΣΤΗΜΗΣ ΠΛΗΡΟΦΟΡΙΚΗΣ 
β. ΤΕ ΤΕΧΝΟΛΟΓΩΝ ΓΕΩΠΟΝΙΑΣ 


γ. ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

δ. ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

ε. ΤΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ. 

3. Στην κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι: 

α. ΔΕ ΔΑΚΤΥΛΟΓΡΑΦΩΝ 

β. ΔΕ ΔΙΟΙΚΗΤΙΚΟΥ 

γ. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

δ. ΔΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ 

ε. ΔΕ ΕΠΙΣΤΗΜΗΣ ΠΛΗΡΟΦΟΡΙΚΗΣ. 

4. Στην κατηγορία Υποχρεωτικής Εκπαίδευσης (ΥΕ) 
υπάγονται οι εξής κλάδοι: 

α. ΥΕ ΓΕΝΙΚΩΝ ΚΑΘΗΚΟΝΤΩΝ 
β. ΥΕ ΟΔΗΓΩΝ. 

5. Στην κατηγορία θέσεων Πανεπιστημιακής, Τεχνο¬ 
λογικής και Δευτεροβάθμιας Εκπαίδευσης με σχέση 
εργασίας ιδιωτικού δικαίου αορίστου χρόνου υπάγονται 
οι εξής κλάδοι: 

α. Κλάδος ΠΕ ΧΗΜΙΚΩΝ ΜΗΧΑΝΙΚΩΝ 
β. Κλάδος ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 
γ. Κλάδος ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ. 

Αρθρο 5 
Θέματα βαθμών 

Οι θέσεις των κατηγοριών του άρθρου 3 του παρό¬ 
ντος Οργανισμού, του προσωπικού που υπάγεται στις 
διατάξεις του Υπαλληλικού Κώδικα (ν. 3528/9.2.2007, ΦΕΚ 
26 Α') κατατάσσονται σε πέντε συνολικά βαθμούς ως 
ακολούθως: 

Βαθμός Α' 

Βαθμός Β' 

Βαθμός Γ' 

Βαθμός Δ' 

Βαθμός Ε'. 

Ο εισαγωγικός και καταληκτικός βαθμός και η εφαρ¬ 
μογή των βαθμών καθορίζονται από την εκάστοτε ισχύ- 
ουσα νομοθεσία. 

Άρθρο 6 

Αριθμός θέσεων κατά κλάδους 

Ο αριθμός των οργανικών θέσεων ανά Διεύθυνση, 
Τμήμα και Γραφείο της Νομαρχιακής Αυτοδιοίκησης 
Ροδόπης -Έβρου έχει ως εξής: 

Μία (1) θέση μετακλητού Γενικού Γραμματέα της Νο- 

μαρχιακής Αυτοδιοίκησης Ροδόπης - Έβρου _ 

Μία (1) θέση Γενικού Διευθυντή για τη Γενική Διεύ¬ 
θυνση της Νομαρχιακής Αυτοδιοίκησης Ροδόπης 
-Έβρου ____ 

Διεύθυνση Διοικητικών Υπηρεσιών 


Κλάδος 

Διεύθυνση Διοικητικών Υπηρεσιών 

Τμήμα Διοικητικού 

Τμήμα Οικονομικού 

ΠΕ ΔΙΟΙΚΗΤΙΚΟΥ 

1 


ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

1 

1 

ΤΕ ΕΠΙΣΤΗΜΗΣ ΠΛΗΡΟΦΟΡΙΚΗΣ 

1 


ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 


ΥΕ ΓΕΝΙΚΩΝ ΚΑΘΗΚΟΝΤΩΝ 

1 


ΥΕ ΟΔΗΓΩΝ 

1 


ΠΕ ΝΟΜΙΚΩΝ ΕΠΙΣΤΗΜΩΝ 

1* 


ΠΕ ΔΙΕΡΜΗΝΕΙΑΣ - ΜΕΤΑΦΡΑΣΕΩΝ 

Γ 


ΔΕ ΔΑΚΤΥΛΟΓΡΑΦΩΝ 

Γ 


ΔΕ ΔΙΟΙΚΗΤΙΚΟΥ 

1* 







33438 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



Γραφείο 

Υποστήριξης 

Νομαρχιακών 

Οργάνων 


ΥΦΙΣΤΑΜΕΝΗ ΟΡΓΑΝΙΚΗ ΠΡΟΣΩΠΟ¬ 
ΠΑΓΗΣ ΘΕΣΗ ΜΕ ΣΥΜΒΑΣΗ ΕΡΓΑΣΙΑΣ 

ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ ΠΟΥ ΚΑΛΥΠΤΕΤΑΙ ΑΠΟ ΥΠΗΡΕ¬ 
ΤΟΥΝ ΠΡΟΣΩΠΙΚΟ: 



ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 


1 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 

1 

ΠΕ ΔΙΟΙΚΗΤΙΚ. ΟΙΚΟΝΟΜΙΚΟΥ 

1* 


ΠΕ ΟΙΚΟΝΟΜΙΚΟΥ 


1 

ΔΕ ΔΙΟΙΚΗΤΙΚΟΥ 


1* 

ΥΕ ΟΔΗΓΩΝ 

1* 


ΥΕ ΓΕΝΙΚΩΝ ΚΑΘΗΚΟΝΤΩΝ 

1* 



Γραφείο 

Δημοσιότητας και 
Ενημέρωσης 


ΔΕ ΔΙΟΙΚΗΤΙΚΟΥ 

1* 


ΠΕ ΔΗΜΟΣΙΟΓΡΑΦΙΑΣ ή ΔΗΜΟΣΙΩΝ 
ΣΧΕΣΕΩΝ 

1 


Σύνολο θέσεων 

16 

5 

Σύνολο θέσεων Διεύθυνσης 

21 



* Με αστερίσκο σημειώνονται οι νέες θέσεις της Δι¬ 
εύθυνσης Διοικητικών Υπηρεσιών που δημιουργούνται 
στον Οργανισμό (σύνολο νέων θέσεων 9). 


Διεύθυνση Προγραμματισμού και Ανάπτυξης 


Κλάδος 

Διεύθυνση Προγραμματισμού και 


Ανάπτυξης 


Τμήμα 

Τμήμα Ποιότητας, 


Αναπτυξιακών 

Μελετών και 


Έργων και 

Κοινωνικής 


Ευρωπαϊκών 

Προγραμμάτων 

Ανάπτυξης 

ΠΕ ΑΡΧΙΤΕΚΤΟΝΩΝ ΜΗΧ/ΚΩΝ 

1 


ΠΕ ΜΗΧ/ΓΩΝ ΗΛΕΚ/ΓΩΝ Μ/ΚΩΝ 

1 


ΥΦΙΣΤΑΜΕΝΗ ΟΡΓΑΝΙΚΗ 

ΠΡΟΣΩΠΟΠΑΓΗΣ ΘΕΣΗ ΜΕ 

ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ 

ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΠΟΥ 

ΚΑΛΥΠΤΕΤΑΙ ΑΠΟ ΥΠΗΡΕΤΟΥΝ 

ΠΡΟΣΩΠΙΚΟ: 


1 

ΠΕ ΧΗΜΙΚΩΝ ΜΗΧΑΝΙΚΩΝ 


1 

ΠΕ ΧΗΜΙΚΩΝ ΜΗΧΑΝΙΚΩΝ 


1 

ΠΕ ΓΕΩΠΟΝΩΝ 

2 


ΠΕ ΕΠΙΣΤΗΜΗΣ ΠΛΗΡΟΦΟΡΙΚΗΣ 

1 


ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

1 


ΠΕ ΠΕΡΙΦΕΡΕΙΟΛΟΓΩΝ - 

ΠΕΡΙΦΕΡΕΙΑΚΗΣ ΑΝΑΠΤΥΞΗΣ 


1 

ΤΕ ΤΕΧΝΟΛΟΓΩΝ ΓΕΩΠΟΝΙΑΣ 

1 


ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 


ΠΕ ΝΟΜΙΚΩΝ ΕΠΙΣΤΗΜΩΝ 

1* 


ΠΕ ΔΙΕΡΜΗΝΕΙΑΣ - ΜΕΤΑΦΡΑΣΕΩΝ 

1* 


ΠΕ ΜΗΧΑΝΙΚΩΝ 

1* 



Γραφείο 

Επιχειρηματικής 

Ανάπτυξης 


ΠΕ ΜΗΧΑΝΙΚΩΝ 

1* 

1* 

ΔΕ ΕΠΙΣΤΗΜΗΣ ΠΛΗΡΟΦΟΡΙΚΗΣ 


1* 

ΔΕ ΔΑΚΤΥΛΟΓΡΑΦΩΝ 


1* 

ΔΕ ΔΙΟΙΚΗΤΙΚΟΥ 

1* 





Γραφείο 

Εθελοντισμού, 

Κοινωνικής 

Αλληλεγγύης 

και Διοικητικής 

Μέριμνας 

ΠΕ ΚΟΙΝΩΝΙΚΩΝ ΑΝΘΡΩΠΙΣΤΙΚΩΝ 

ΣΠΟΥΔΩΝ 


1* 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 


2* 

ΤΕ ΕΠΙΣΤΗΜΗΣ ΠΛΗΡΟΦΟΡΙΚΗΣ 


1* 

ΔΕ ΔΙΟΙΚΗΤΙΚΟΥ 


2* 


Γ ραφείο 
Διευκόλυνσης 
Προσβασιμότητας 
ΑΜΕΑ 


ΠΕ ΠΟΛΙΤΙΚΩΝ ΜΗΧΑΝΙΚΩΝ 

1 


Σύνολο θέσεων 

14 

12 

Σύνολο θέσεων Διεύθυνσης 

26 | 


* Με αστερίσκο σημειώνονται οι νέες θέσεις της Διεύ¬ 
θυνσης Προγραμματισμού και Ανάπτυξης που δημιουρ- 
γούνται στον Οργανισμό (σύνολο νέων θέσεων 14). 


Διευθύνσεις ΚΕΠ Ροδόπης /Έβρου 


Κλάδος 

Διεύθυνση ΚΕΠ Ροδόπης 

Διεύθυνση ΚΕΠ Έβρου 


Τμήμα 

Εσωτερικής 

Ανταπόκρισης 

Τμήμα 

Εξυπηρέτησης 

Πολιτών 

Τμήμα 

Εσωτερικής 

Ανταπόκρισης 

Τμήμα 

Εξυπηρέτησης 

Πολιτών 

ΠΕ 

ΔΙΕΚΠΕΡΑΙΩΣΗΣ 

ΥΠΟΘΕΣΕΩΝ 

ΠΟΛΙΤΩΝ 

3 

10 (1*) 

2(1*) 

10 (2*) 

ΤΕ 

ΔΙΕΚΠΕΡΑΙΩΣΗΣ 

ΥΠΟΘΕΣΕΩΝ 

ΠΟΛΙΤΩΝ 

1* 

3* 

1 

4(2*) 

ΔΕ 

ΔΙΕΚΠΕΡΑΙΩΣΗΣ 

ΥΠΟΘΕΣΕΩΝ 

ΠΟΛΙΤΩΝ 

2(1*) 

2* 

2 

2* 

Σύνολο θέσεων 

6 

15 

5 

16 

Σύνολο θέσεων 
Διεύθυνσης 

21 

21 


Λοιπά Γραφεία 


Κλάδος 

Γ ραφείο Γ ραμματειακής 
Υποστήριξης στο Νομαρχιακό 
ΔιαμέρισμαΈβρου 

ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 

ΥΦΙΣΤΑΜΕΝΗ ΟΡΓΑΝΙΚΗ ΠΡΟΣΩΠΟΠΑΓΗΣ 

ΘΕΣΗ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ 

ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΠΟΥ 

ΚΑΛΥΠΤΕΤΑΙ ΑΠΟ ΥΠΗΡΕΤΟΥΝ ΠΡΟΣΩΠΙΚΟ: 

ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 


Αυτοτελές Γ ραφείο Πολιτικής 
Προστασίας 

ΠΕ ΓΕΩΛΟΓΩΝ, ΔΑΣΟΛΟΓΩΝ, ΜΗΧΑΝΙΚΩΝ 
(ΤΟΠΟΓΡΑΦΩΝ, ΧΗΜΙΚΩΝ, ΠΟΛΙΤΙΚΩΝ) 

1 


* Με αστερίσκο, είτε μέσα σε παρένθεση είτε εκτός, 
σημειώνονται οι νέες θέσεις των ΚΕΠ που δημιουργού- 
νται στον Οργανισμό (σύνολο νέων θέσεων 15). 

Οι θέσεις των μετακλητών υπαλλήλων καλύπτονται 
ως εξής: 1. Πέντε (5) θέσεις επιστημονικών συνεργατών 
ή ειδικών συμβούλων του Προέδρου των κλάδων ΠΕ 
ή ΤΕ 2. Επτά (7) θέσεις μετακλητών υπαλλήλων των 
κλάδων ΠΕ, ΤΕ, ΔΕ και ΥΕ. Οι ανωτέρω θέσεις μπορεί 
να είναι οποιωνδήποτε ειδικοτήτων. Η πρόσληψη του 
προσωπικού κατά κατηγορία και κλάδο και ο καθορι¬ 
σμός των προσόντων διορισμού γίνεται με το σύστημα 
που προβλέπουν οι διατάξεις που ισχύουν κάθε φορά 
για τις προσλήψεις στο δημόσιο τομέα. 

Συγκεντρωτικά οι ανωτέρω θέσεις έχουν ως εξής: 


α/α 

Περιγραφή θέσεων 

Υφιστάμενες 

θέσεις 

Νέες 

θέσεις 

Σύνολο 

1 . 

Γενικός Γραμματέας 

1 

0 

1 

2. 

Γενικός Διευθυντής 

1 

0 

1 

3. 

Διεύθυνση Διοικητικών Υπηρεσιών 

12 

9 

21 

4. 

Διεύθυνση Προγραμματισμού και 
Ανάπτυξης 

12 

14 

26 

5. 

Διευθυντές των δύο Διευθύνσεων ΚΕΠ 

2 

0 

2 

6. 

Διεύθυνση ΚΕΠ Ροδόπης 
(συμπεριλαμβανομένων των 
Προϊσταμένων Τμημάτων) 

13 

8 

21 

7. 

Διεύθυνση ΚΕΠ Έβρου 
(συμπεριλαμβανομένων των 
Προϊσταμένων Τμημάτων) 

14 

7 

21 

8. 

Γραφείο Γραμματειακής Υποστήριξης 
στο Νομαρχιακό Διαμέρισμα'Εβρου 

2 

0 

2 

9. 

Αυτοτελές Γ ραφείο Πολιτικής 
Προστασίας 

1 

0 

1 

10. 

Ειδικοί Σύμβουλοι - Επιστημονικοί 
Συνεργάτες 

5 

0 

5 

11. 

Μετακλητοί υπάλληλοι (ΠΕ, ΤΕ, ΔΕ, ΥΕ) 

7 

0 

7 


Σύνολο 

70 

38 

108 


Αρθρο 7 

Προϊστάμενοι οργανικών μονάδων 

Ως Προϊστάμενοι Γενικής Διεύθυνσης επιλέγονται 
υπάλληλοι της κατηγορίας ΠΕ με βαθμό Α' και είκοσι 
(20) τουλάχιστον έτη υπηρεσίας, υπό την προϋπόθεση 
ότι έχουν διατελέσει ή είναι προϊστάμενοι Διεύθυνσης 
κατά την ημέρα υποβολής της αίτησης υποψηφιότητάς 
τους, σύμφωνα με τις διατάξεις του Υπαλληλικού Κώ¬ 
δικα, όπως αυτές ισχύουν κάθε φορά. 

Ως Προϊστάμενοι Διεύθυνσης ή αντίστοιχου επιπέδου 
οργανικών μονάδων επιλέγονται υπάλληλοι με βαθμό 
Α', οι οποίοι έχουν ασκήσει καθήκοντα προϊσταμένου 
Τμήματος για ένα (1) τουλάχιστον έτος. Αν δεν υπάρ¬ 
χουν υποψήφιοι με ένα (1) έτος υπηρεσίας προϊστα¬ 
μένου Τμήματος, επιλέγονται υπάλληλοι με βαθμό Α', 
σύμφωνα με τις διατάξεις του Υπαλληλικού Κώδικα, 
όπως αυτές ισχύουν κάθε φορά. Στη Διεύθυνση Διοι¬ 
κητικών Υπηρεσιών της Νομαρχιακής Αυτοδιοίκησης 
Ροδόπης -Έβρου προΐσταται υπάλληλος οποιουδήποτε 
κλάδου Πανεπιστημιακής Εκπαίδευσης (ΠΕ), Τεχνολογι¬ 
κής Εκπαίδευσης (ΤΕ) ή Δευτεροβάθμιας Εκπαίδευσης 
(ΔΕ), από τους κλάδους που περιλαμβάνονται στα δύο 
Τμήματα Διοικητικού και Οικονομικού του άρθρου 6 
του παρόντος. Στη Διεύθυνση Προγραμματισμού και 
Ανάπτυξης της Νομαρχιακής Αυτοδιοίκησης Ροδόπης 
-Έβρου προΐσταται υπάλληλος οποιουδήποτε κλάδου 
Πανεπιστημιακής Εκπαίδευσης (ΠΕ), από τους κλάδους 


που περιλαμβάνονται στα δύο Τμήματα, Αναπτυξιακών 
Έργων και Προγραμμάτων και Ποιότητας, Μελετών και 
Κοινωνικής Ανάπτυξης του άρθρου 6 του παρόντος. 
Στις θέσεις των δύο Διευθύνσεων των ΚΕΠ ορίζονται 
ως Προϊστάμενοι υπάλληλοι οποιουδήποτε κλάδου ή 
ειδικότητας ΠΕ ή ΤΕ της Νομαρχιακής Αυτοδιοίκησης 
Ροδόπης -Έβρου. Οι δύο αυτές θέσεις των Διευθυντών 
των ΚΕΠ συνιστώνται εκτός βαθμολογικής κλίμακας για 
όλους τους κλάδους ΠΕ ή ΤΕ, με αντίστοιχη μείωση δύο 
θέσεων των ενιαίων βαθμών του κλάδου ΠΕ. 

Ως Προϊστάμενοι Τμήματος και Αυτοτελούς Γραφείου 
ή αντίστοιχου επιπέδου οργανικής μονάδας επιλέγονται 
υπάλληλοι με το βαθμό Α'. Αν δεν υπάρχουν ή δεν επαρ¬ 
κούν επιλέγονται υπάλληλοι βαθμού Β', οι οποίοι έχουν 
συμπληρώσει ελάχιστο χρόνο υπηρεσίας στο βαθμό Β' 
τέσσερα (4) έτη, σύμφωνα με τις διατάξεις του Υπαλλη¬ 
λικού Κώδικα, όπως αυτές ισχύουν κάθε φορά. Στο Τμήμα 
Διοικητικού της Διεύθυνσης Διοικητικών Υπηρεσιών της 
Νομαρχιακής Αυτοδιοίκησης Ροδόπης -Έβρου επιλέγονται 
ως Προϊστάμενοι υπάλληλοι κλάδων ΠΕ, ΤΕ ή ΔΕ, από τους 
κλάδους που περιλαμβάνονται στο Τ μήμα αυτό. Στο Τ μήμα 
Οικονομικού της Διεύθυνσης Διοικητικών Υπηρεσιών της 
Νομαρχιακής Αυτοδιοίκησης Ροδόπης -Έβρου επιλέγονται 
ως Προϊστάμενοι υπάλληλοι κλάδων ΠΕ ή ΤΕ, από τους 
κλάδους που περιλαμβάνονται στο Τ μήμα αυτό. Στο Τ μήμα 
ΑναπτυξιακώνΈργων και Προγραμμάτων της Διεύθυνσης 
Προγραμματισμού και Ανάπτυξης της Νομαρχιακής Αυτο¬ 
διοίκησης Ροδόπης -Έβρου επιλέγονται ως Προϊστάμενοι 
υπάλληλοι κλάδων ΠΕ, από τους κλάδους που περιλαμβά¬ 
νονται στο Τμήμα αυτό. Στο Τμήμα Ποιότητας, Μελετών 
και Κοινωνικής Ανάπτυξης της Διεύθυνσης Προγραμμα¬ 
τισμού και Ανάπτυξης της Νομαρχιακής Αυτοδιοίκησης 
Ροδόπης -Έβρου επιλέγονται ως Προϊστάμενοι υπάλλη¬ 
λοι κλάδων ΠΕ, από τους κλάδους που περιλαμβάνονται 
στο Τμήμα αυτό. Στα τέσσερα (4) Τμήματα των δύο (2) 
Διευθύνσεων ΚΕΠ (δύο Τ μήματα Εξυπηρέτησης Πολιτών, 
δύο Τ μήματα Εσωτερικής Ανταπόκρισης), επιλέγονται ως 
Προϊστάμενοι υπάλληλοι κλάδων ΠΕ, ΤΕ ή ΔΕ, από τους 
κλάδους που περιλαμβάνονται αντίστοιχα στα τέσσερα (4) 
αυτά Τ μήματα. Στο Αυτοτελές Γ ραφείο Πολιτικής Προστα¬ 
σίας επιλέγεται ως Προϊστάμενος υπάλληλος κλάδου ΠΕ 
ΓΕΩΛΟΓΩΝ, ΔΑΣΟΛΟΓΩΝ, ΜΗΧΑΝΙΚΩΝ (ΤΟΠΟΓΡΑΦΩΝ, 
ΧΗΜΙΚΩΝ, ΠΟΛΙΤΙΚΩΝ). 

Ο Προϊστάμενος μη αυτοτελούς γραφείου ή αντίστοιχου 
επιπέδου μη αυτοτελούς οργανικής μονάδας, ορίζεται από 
τον Προϊστάμενο της αμέσως υπερκείμενης οργανικής μο¬ 
νάδας από τους υπαλλήλους που υπάγονται σ’ αυτόν και 
έχουν τις προϋποθέσεις της προηγούμενης παραγράφου, 
χωρίς επιλογή από το υπηρεσιακό συμβούλιο. Στο Γ ρα¬ 
φείο Υποστήριξης Νομαρχιακών Οργάνων του Τμήματος 
Διοικητικού της Διεύθυνσης Διοικητικών Υπηρεσιών της 
Νομαρχιακής Αυτοδιοίκησης Ροδόπης -Έβρου ορίζονται ως 
Προϊστάμενοι υπάλληλοι κλάδων ΠΕ ή ΤΕ, από τους κλά¬ 
δους που περιλαμβάνονται στο Γ ραφείο αυτό. Στο Γ ραφείο 
Δημοσιότητας και Ενημέρωσης του Τ μήματος Διοικητικού 
της Διεύθυνσης Διοικητικών Υπηρεσιών της Νομαρχιακής 
Αυτοδιοίκησης Ροδόπης -Έβρου ορίζεται ως Προϊστάμε¬ 
νος υπάλληλος κλάδου ΠΕ Δημοσιογραφίας ή Δημοσίων 
Σχέσεων. Στο Γ ραφείο Διευκόλυνσης Προσβασιμότητας 
ΑΜΕΑ του Τμήματος ΑναπτυξιακώνΈργων και Προγραμ¬ 
μάτων της Διεύθυνσης Προγραμματισμού και Ανάπτυξης 
της Νομαρχιακής Αυτοδιοίκησης Ροδόπης -Έβρου ορίζε¬ 
ται ως Προϊστάμενος υπάλληλος κλάδου ΠΕ Πολιτικών 

Μηχανικών. Στο Γραφείο Επιχειρηματικής Ανάπτυξης του 
Τμήματος ΑναπτυξιακώνΈργων και Ευρωπαϊκών Προγραμ¬ 
μάτων της Διεύθυνσης Προγραμματισμού και Ανάπτυξης 
της Νομαρχιακής Αυτοδιοίκησης Ροδόπης -Έβρου ορίζεται 
ως προϊστάμενος υπάλληλος κλάδου ΠΕ Μηχανικών. Στο 
Γ ραφείο Εθελοντισμού, Κοινωνικής Αλληλεγγύης και Διοι¬ 
κητικής Μέριμνας του Τμήματος Ποιότητας, Μελετών και 
Κοινωνικής Ανάπτυξης της Διεύθυνσης Προγραμματισμού 
και Ανάπτυξης της Νομαρχιακής Αυτοδιοίκησης Ροδόπης 
-Έβρου ορίζονται ως προϊστάμενοι υπάλληλοι κλάδου ΠΕ, 
ΤΕ ή ΔΕ, από τους κλάδους που περιλαμβάνονται στο Γ ρα¬ 
φείο αυτό. Στο Γ ραφείο Γ ραμματειακής Υποστήριξης στο 
Νομαρχιακό ΔιαμέρισμαΈβρου ορίζεται ως Προϊστάμενος 
υπάλληλος κλάδου ΔΕ Διοικητικού Λογιστικού. 

Ο Πρόεδρος της ενιαίας Νομαρχιακής Αυτοδιοίκησης 
Ροδόπης - Έβρου μπορεί να μεταβιβάζει την άσκηση 
αρμοδιοτήτων του (είναι προϊστάμενος όλων των υπη¬ 
ρεσιών της Νομαρχιακής Αυτοδιοίκησης, προίσταται του 
προσωπικού της Νομαρχιακής Αυτοδιοίκησης, υπογρά¬ 
φει συμβάσεις που συνάπτει η Νομαρχιακή Αυτοδιοίκη¬ 
ση, ασκεί τις αρμοδιότητες που του ανατίθενται από το 
νόμο κ.ά.), σε μέλη του Νομαρχιακού Συμβουλίου και σε 
προϊσταμένους ή άλλα στελέχη των υπηρεσιών της Νο¬ 
μαρχιακής Αυτοδιοίκησης (μονίμους υπαλλήλους, υπαλ¬ 
λήλους με σχέση εργασίας ιδιωτικού δικαίου αορίστου 
χρόνου, μετακλητούς υπαλλήλους, ειδικούς συμβούλους 
- επιστημονικούς συνεργάτες). 


ΜΕΡΟΣ ΔΕΥΤΕΡΟ 

ΝΟΜΑΡΧΙΑΚΟ ΔΙΑΜΕΡΙΣΜΑ ΡΟΔΟΠΗΣ 

Ως έχει με τις μέχρι σήμερα τροποποιήσεις. 

ΜΕΡΟΣ ΤΡΙΤΟ 

ΝΟΜΑΡΧΙΑΚΟ ΔΙΑΜΕΡΙΣΜΑ ΕΒΡΟΥ 

Ως έχει με τις μέχρι σήμερα τροποποιήσεις. 

ΜΕΡΟΣ ΤΕΤΑΡΤΟ 
ΓΕΝΙΚΕΣ ΔΙΑΤΑΞΕΙΣ 

Αρθρο 181 

Η ισχύς της παρούσας απόφασης αρχίζει από την 
ημερομηνία δημοσίευσής της. Με τη δημοσίευση της 
παρούσας καταργούνται προηγούμενες αποφάσεις 
τροποποίησης του Οργανισμού Εσωτερικής Υπηρεσί¬ 
ας της ενιαίας Νομαρχιακής Αυτοδιοίκησης Ροδόπης 
-Έβρου. 

Από τις διατάξεις της απόφασης αυτής προκαλείται 
δαπάνη σε βάρος της Νομαρχιακής Αυτοδιοίκησης για 
τη μισθοδοσία του υπηρετούντος προσωπικού ύψους 
1.000,00 ευρώ για το 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 7 Νοεμβρίου 2007 

Η Πρόεδρος Συμβουλίου 
Νομαρχιακής Αυτοδιοίκησης Ροδόπης -Έβρου 
ΜΑΡΙΚΑ ΠΟΥΡΝΑΡΑ 

